貞明皇后

貞明皇后係大正天皇老婆，昭和天皇阿媽，未結婚嗰陣叫九條節子，而專用徽章上面嘅圖案係藤。

經歷 
明治十七年，佢喺東京九條殿出世，係九條家當主九條道孝四女。
 1900年2月11號，佢同皇太子嘉仁親王訂婚。
 1900年5月10號，佢喺皇宮神前舉行婚禮，同時建築做為結婚新居嘅赤坂離宮。
 1901年4月29號，昭和天皇出世。
 1902年6月25號，秩父宮雍仁親王出世。
 1905年1月3號，高松宮宣仁親王出世。
 1912年7月30號，成為皇后。
 1915年12月2號，三笠宮崇仁親王出世。
 1926年，大正天皇駕崩，成為皇太后。
 1951年五月十七號崩逝，享年六十七歲。
 1951年6月8號，追號為貞明皇后，陵寢喺東京都八王子市長房町多摩東陵，亦係歷嚟第一名葬喺關東嘅皇后。佢可以話係昭憲皇太后嘅後繼者，唔單只鼓勵養蠶同絹絲工業，同時亦都對救治癩病、麻瘋病嘅事業相當熱心。

佢同大正天皇之間感情好好，打破一般慣例，親自喺老公身邊照料。喺歷代皇后之中可以生到四個皇子，亦都係好稀有嘅例子。據皇后所生秩父宮嘅證實，大正天皇過身之後，貞明皇后每一日嘅生活都係一樣，喺午前有絕大部份嘅時間係喺放置天皇遺照嘅房入面渡過，好似服侍仲未死嘅人一樣。佢嘅追號「貞明」，出於易經入面「日月之道，貞明者也」之句。

相

屋企 
老豆：九條道孝

阿媽：野間幾子

兄弟姐妹：大佬道實---大家姐範子---二哥良政---二家姐籌子---長細佬良致---二細佬良叙---長細妹篷子---二細妹紝子

老公：大正天皇

大仔：昭和天皇
 二仔：秩父宮雍仁親王
 三仔：高松宮宣仁親王
 細仔：三笠宮崇仁親王

日本皇后